Prefekti i Qarkut Dibër operon në cilësinë e “Kontrolluesit”, sipas nenit 3 “Përkufizime”, të ligjit nr. 9887, datë 10/03/2008 “Për mbrojtjen e të dhënave personale”, i ndryshuar, ku sipas këtij neni autoriteti publik  përcakton qëllimet dhe mënyrat e përpunimit të të dhënave personale, në përputhje me ligjet dhe aktet nënligjore të fushës, dhe përgjigjet për përmbushjen e detyrimeve të përcaktuara në këtë ligj.

Prefekti i Qarkut Dibër bashkëpunon me Komisioneri për të Drejtën e Informimit dhe Mbrojtjen e të Dhënave Personale, si Autoritet përgjegjës dhe person juridik publik, mbikëqyr dhe monitoron, në përputhje me ligjin, mbrojtjen e të dhënave personale, duke respektuar e garantuar të drejtat dhe liritë themelore të njeriut dhe në veçanti, te drejtën e ruajtjes së jetës private.

